Číslo spisu: NBS1-000-060-176

Číslo záznamu: 100-000-297-590

Dátum: 19.07.2021

**VYSVETLENIE**

informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

Verejný obstarávateľ, Národná banka Slovenska so sídlom Imricha Karvaša 1, 813 25 Bratislava (ďalej len „verejný obstarávateľ“), obdržal dňa 09.07.2021 prostredníctvom elektronického prostriedku, komunikačného rozhrania systému JOSEPHINE žiadosť o vysvetlenie informácií uvedených v súťažných podkladoch, v  nadlimitnej zákazke s názvom „**Dátová stratégia Národnej banky Slovenska**“ uverejnenej v Ú. v. EÚ/S 117 dňa 18.06.2021 pod číslom 2021/S 117-306348 a vo Vestníku verejného obstarávania 144/2021 dňa 21.06.2021 pod číslom 29953 – MSS (ďalej len „žiadosť o vysvetlenie“).

Po podrobnom oboznámení sa so žiadosťou o vysvetlenie Vám verejný obstarávateľ v súlade s ustanovením § 48 zákona o verejnom obstarávaní poskytuje nasledujúce vysvetlenie:

Verejný obstarávateľ v bode 37.1.1 Súťažných podkladov uviedol, cit.: „*Podľa § 34 ods. 1 písm. a) zákona o verejnom obstarávaní – zoznam dodávok poskytnutých služieb* ***za predchádzajúce tri roky od vyhlásenia verejného obstarávania*** *s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.*“.

Verejný obstarávateľ v bode 37.1.1.1 Súťažných podkladov stanovil minimálnu požadovanú úroveň podmienky účasti týkajúcu sa technickej spôsobilosti alebo odbornej spôsobilosti podľa § 34 ods. 1 písm. a) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) nasledovne, cit.: „*37.1.1.1 Verejný obstarávateľ požaduje, aby uchádzač v ponuke predložil: zoznam dodávok poskytnutých služieb, ktorý bude obsahovať minimálne dva projekty, ktorých obsahom dodávky bol návrh celkovej stratégie organizácie pre oblasť dát, vrátane návrhu strategických priorít v oblasti dát, identifikácia bariér a možností ich prekonania, návrhov konkrétnych projektov potrebných pre úspešnú implementáciu navrhovanej stratégie vrátane komplexného procesného modelu a návrhu technického riešenia. Predložené projekty musia byť minimálne v celkovej hodnote 250 000,- eur bez DPH* ***za uplynulých 5 rokov od lehoty na predkladanie ponúk*** *a minimálne jeden z týchto projektov musí byť minimálne v hodnote 150 000,- eur bez DPH a* ***realizovaný pre centrálnu banku, regulátora finančného trhu, európsky orgán dohľadu alebo štatistický úrad v niektorej z krajín EU****.*“.

Verejný obstarávateľ zverejnil dňa 07.07.2021 na stránke [https://josephine.proebiz.com/sk/tender/12873/summary](https://josephine.proebiz.com/sk/tender/12873/summary%20) dokument s názvom „VYSVETLENIE informácií uvedených v oznámení o vyhlásení verejného obstarávania, v súťažných podkladoch alebo v inej sprievodnej dokumentácii podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)“,Číslo spisu: NBS1-000-060-176, Číslo záznamu: 100-000-295-806, Dátum: 06.07.202. Na základe odpovede na otázku č. 1 pristúpil verejný obstarávateľ k úprave Súťažných podkladov, konkrétne bodu 37.1.1.1, ktorého nové znenie je nasledovné, cit.: „*37.1.1.1 Verejný obstarávateľ požaduje, aby uchádzač v ponuke predložil: zoznam dodávok poskytnutých služieb, ktorý bude obsahovať minimálne dva projekty, ktorých* ***obsahom dodávky bol návrh celkovej stratégie organizácie pre oblasť dát, vrátane návrhu strategických priorít v oblasti dát, identifikácia bariér a možností ich prekonania, návrhov konkrétnych projektov potrebných pre úspešnú implementáciu navrhovanej stratégie vrátane komplexného procesného modelu a návrhu technického riešenia****. Predložené projekty musia byť minimálne v celkovej hodnote 250 000,- eur bez DPH* ***za uplynulých 5 rokov od lehoty na predkladanie ponúk*** *a minimálne jeden z týchto projektov musí byť minimálne v hodnote 150 000,- eur bez DPH a* ***realizovaný pre centrálnu banku, národného regulátora (NRA – National Regulatory Authority) v niektorej z krajín EU, európsky orgán dohľadu alebo štatistický úrad v niektorej z krajín EU.***“. V odpovedi na otázku č. 1 verejný obstarávateľ okrem iného uviedol, cit.: „*Národná banka Slovenska ako regulátor finančného trhu okrem iného je národným orgánom dohľadu a plní funkcie v oblasti podpory menovej stability a v spolupráci s ECB a inými inštitúciami, pre ktoré spracúva štatistické údaje (EUROSTAT, OECD.. príp. EBA, ESMA, EIOPA). Tieto jej funkcie upravuje Zákon č. 566/1992 Zb. o Národnej banke Slovenska v § 2, z ktorých povahy činnosti*

*a zodpovedností sa žiadna nijako nepodobá komerčnej banke, či poisťovni, ale práve inštitúciám, ktoré sú vymenované v požadovaných podmienkach účasti. Svojim obsahom sú podobné aj hlavné procesy a činnosti národných regulátorov aj iných sektorov, preto obstarávateľ upravuje súťažné podklady v bode 37.1.1.1 a nahradzuje slovné spojenie „regulátora finančného trhu“ slovným spojením „národného regulátora (NRA – National Regulatory Authority) v niektorej z krajín EU“,* ***čím sa rozširuje zoznam subjektov, ktorým uchádzač poskytol podobnú službu, o národných regulátorov v jednotlivých sektoroch, ako je napr. energetika, elektronické komunikácie či životné prostredie****.*“.

**Otázka č. 6:**

Žiadame o upresnenie referenčnej doby, za ktorú sa má predkladať zoznam dodávok poskytnutých služieb, keďže v bode 37.1.1 Súťažných podkladov verejný obstarávateľ uvádza referenčnú dobu **predchádzajúce tri roky od vyhlásenia verejného obstarávania** a v bode 37.1.1.1 Súťažných podkladov uvádza referenčnú dobu **za uplynulých 5 rokov od lehoty na predkladanie ponúk**. Je nám známe, že podľa § 34 ods. 2 zákona o verejnom obstarávaní, môžu verejný obstarávateľ a obstarávateľ určiť dlhšiu dobu, ako je doba podľa odseku 1 písm. a) a b) tohto ustanovenia zákona o verejnom obstarávaní, ak je to potrebné na zaistenie primeranej úrovne hospodárskej súťaže, avšak podľa nášho názoru začiatok plynutia referenčnej doby nie je možné upraviť odchylne od zákonnej úpravy. Žiadame verejného obstarávateľa o upresnenie referenčnej doby a jej zosúladenie so zákonom o verejnom obstarávaní.

**Odpoveď:**

Verejný obstarávateľ týmto nahradzuje v bode 37.1.1.1 súťažných podkladov text „*za uplynulých 5 rokov od lehoty na predkladanie ponúk*“ za tento text „*za predchádzajúcich päť rokov od vyhlásenia verejného obstarávania*“.

**Otázka č. 7:**

Vzhľadom na úpravu bodu 37.1.1.1 Súťažných podkladov žiadame verejného obstarávateľa o zodpovedanie otázky, či za národného regulátora bude považovať aj subjekty štátnej správy, akou sú orgány finančnej správy, napr. Finančné riaditeľstvo SR, Generální rediteľství cel (ČR).

**Odpoveď:**

Verejný obstarávateľ v bode 37.1.1.1 umožňuje predloženie referencie aj od národného regulátora. Nakoľko postavenie a rozsah právomoci regulovať a / alebo monitorovať nejaký konkrétny sektor ekonomiky sú dané národnému regulátorovi odpovedajúcim zákonom, vie potenciálny uchádzač prostredníctvom verejne dostupných informácií jednoznačne posúdiť, či predmetný subjekt je národný regulátor.

**Otázka č. 8:**

Je možné považovať dodávku komplexného DWH za ekvivalent predmetu zákazky   
v požiadavkách NBS, pretože súčasťou dodávky komplexného DWH je vždy aj návrh celkovej stratégie organizácie pre oblasť dát, vrátane návrhu strategických priorít v oblasti dát, identifikácia bariér a možností ich prekonania, návrhov konkrétnych projektov potrebných pre úspešnú implementáciu navrhovanej stratégie vrátane komplexného procesného modelu   
a návrhu technického riešenia?

**Odpoveď:**

Splnenie technických a odborných podmienok účasti môže uchádzač preukázať aj zoznamom dodávok väčšieho (celkového) projektu, pokiaľ bude možné v tejto zmluve o celkovej dodávke (príp. referencii) presne určiť, že súčasťou tejto dodávky bolo aj dodanie služieb uvedených   
v časti 37.1.1.1 v požadovanom finančnom a časovom limite, ktoré sú tam uvedené. V prípade, že v rámci predložených referencií boli poskytované aj iné služby ako tie, ktoré sú predmetom zákazky, musí byť z dokladu pre objektívne posúdenie splnenia podmienok účasti zrejmá hodnota poskytnutých služieb, ktoré sú predmetom zákazky.

**Otázka č. 9:**

Je možné považovať za relevantný subjekt z pohľadu referencie aj subjekt, ktorý je priamo regulovaný zo strany NBS, pokiaľ predmet dodávky priamo súvisel s prípravou dát a ich poskytovaním pre NBS, pretože takýto subjekt má povinnosť pravidelne reportovať   
a poskytovať dáta a informácie pre NBS, je tak jedným zo základných zdrojov dát pre NBS ako regulátora a poznanie týchto dát, dátových integrácií a podkladových systémov pripravujúcich dáta pre NBS je jedným zo základných stavebných kameňov pre efektívnu prípravu dátovej stratégie NBS.

**Odpoveď:**

V článku 37.1.1.1 súťažných podkladov verejný obstarávateľ **explicitne stanovil subjekty**, ktorých referencie akceptuje o.i. „...jeden z týchto projektov musí byť minimálne v hodnote 150 000,- eur bez DPH a realizovaný **pre centrálnu banku, národného regulátora (NRA) v niektorej z krajín EU, európsky orgán dohľadu alebo štatistický úrad v niektorej   
z krajín EU**.“. Verejný obstarávateľ sa bude predmetnou otázkou zaoberať v prípade predloženia referencie priamo regulovaným subjektom zo strany NBS pri vyhodnotení splnenia podmienok účasti uchádzačov podľa bodu 27.1 súťažných podkladov.

Ing. Jaroslav Mikla

Výkonný riaditeľ úseku finančného riadenia a informačných technológií,

dočasne poverený riadením úseku hospodárskych služieb a bezpečnosti